cyanic-selkie/wikianc huggingface dataset:
Դիք Գրեյսոն
Ռիչարդ Ջոն «Դիք» Գրեյսոն (Richard John "Dick" Grayson), հորինված կերպար, որը երևում է DC Comics-ի կողմից հրատարակված կոմիքսներում։ Հիմնականում կապ ունի Բեթմենի հետ։ Ստեղծվել է Բիլ Ֆինգերի, Բոբ Քեյնի և նկարիչ Ջերի Ռոբինսոնի կողմից։ Առաջին անգամ երևացել է 1940 թվականի ապրիլին հրատարակված «Detective Comics #38» կոմիքսում որպես Ռոբին։ «Tales of the Teen Titans #44» (հուլիս 1984) կոմիքսում նա դադարում է լինել Ռոբնին և իրեն է վերցնում նոր` Նայթուինգ անվանումը (Նայթունգին ստեղծել են Մարվ Վոլֆմանը և Ջորջ Պերեզը)։
Նա ակրոբատ ընտանիքի, հայտնի որպես «Թռչող Գրեյսոններ», կրտսեր անդամն էր։ Նա տեսնում է, թե ինչպես մի մաֆիայի ղեկավար սպանում է իր ծնողներին՝ կրկեսից փող շորթելու համար։ Բեթմենը (Բրյուս Ուեյնը) վերցնում է նրան իր խնամակալության տակ (երբեմն Դիքը համարվում է նրա հոգեորդին), ինչպես նաև Դիքը լինում է նրա օգնական Ռոբինը։ Բազմաթիվ հեղինակներ նրա անվանել են Բեթմենի առաջին որդին ։ Լինելով Բեթմենի օգնականը, նա նաև դառնում է «Երիտասարդ տիտաններ» սուպերհերոսական խմբավորման առաջնորդը։ Նա, լինելով երիտասարդ, թողնում է Ռոբինը դերը և դառնում է Նայթուինգ։ Որպես Նայթուինգ նա շարունակում է լինել «Երիտասարդ տիտաններ»-ի առաջնորդը։
Դիք Գրեյսոնը մի քանի անգամ ստանձնել է Բեթմենի դերը։ «Batman: Knightfall» կոմիքսում Գրեյսոնը հրաժարվում է լինել Բեթմեն, մինչ իրական Բեթմենը ապաքինվում էր վնասվածքներից։ Սակայն «Zero Hour» կոմիքսի դեպքերից հետո Գրեյսոնը փոխարինում է Բրյուս Ուեյնին։ Նա կրկին ստանձնում է Բեթմենի դերը «Batman R.I.P.» (2008) և «Final Crisis» (2008-2009) կոմիքսներում, որտեղ նա, իմանալով Բեթմենի մահվան մասին գալիս է Գոթեմ սիթի և համագործակցում է հինգերորդ Ռոբինի` Դեմիան Ուեյնի հետ։ Բրյուսի վերադառնալուց հետո նրանք երկուսն էլ հանդիսանում էին Բեթմեն մինչև 2011 թվականը, որից հետո «The New 52» կոմիքսների շարքում Գրեյսոնը վերադառնում է Նայթուինգի դերին։ 2014 թվականին հրատարակված կոմիքսներում Գրեյսոնը ինքնությունը պարզվում է և նա կեղծում է իր մահը։ Այդ դեպքերից հետո նա ստիպված թողնում է Նայթունգի դերը և դառնում է Գործակալ 37-ը, ով Բեթմենի լրտեսն էր «Սպիրալ» լրտեսական գործակալությունում։ 2016 թվականին «DC Rebirth» կոմիքսների շարքում, Գրեյսոնը կրկին վերադառնում է Նայթունգի դերին ։
Դիք Գրեյսոնին մարմնավորել է Դուգլաս Քրոֆթը «Բեթմեն» սերիալում (1943), Ջոնի Դունքանը` «Բեթմեն և Ռոբին» (1949) սերիալում, Բուրթ Ուարդը` «Բեթմեն» հեռուստասերիալում (1966-1968) և «Բեթմեն» ֆիլմում (1966), Քրիս Օ'Դոնելը` «Հավերժ Բեթմենը» (1995) և «Բեթմեն և Ռոբին» (1997) ֆիլմերում։ Լորեն Լեսթերը հնչյունավորել է Ռոբինին «Բեթմեն», իսկ հետագայում Նայթուինգին «Բեթմենի նոր արկածները» մուլտսերիալում։ 2011 թվականի մայիսին IGN-ը Դիք Գրեյսոնին համարել է 11-րդը «Բոլոր ժամանակների 100 լավագույն սուպերհերոսներ» ցանկում ։ 2013 թվականին ComicsAlliance-ը Դիք Գրեյսոնին (որպես Նայթուինգ) համարել է 1-ինը «50 ամնենասեքսուալ կոմիքսների կերպարներ» ցանկում ։
Ռոբին, հրաշք տղա
Կերպարը առաջին անգամ ներկայացվել է «Detective Comics #38» (1940) կոմիքսում Բիլ Ֆինգերի և Բոբ Քեյնի կողմից։ Ռոբինի հայտնվելը կոմիքսներում երիտասարդ ընթերողներին ստիպեց ավելի հաճույքով կարդալ Բեթմենի կոմիքսները։ «Ռոբին, հրաշք տղա» անվանումը, ինչպես նաև նրա համազգեստը ոգեշնչված են լեգենդար հերոս Ռոբին Հուդից, ինչպես նաև ամերիկյան Ռոբին թրչունից։ Նա ծնվել է գարնան առաջին օրը։ Նա Ջոն և Մերի Գրեյսոնների որդին է։
Երբ նա առաջին անգամ երևաց, նա կրկեսի ակրոբատ էր, ով իր ծնողների հետ «Թռչող Գրեյսոններ» խմբի անդամն էր։ Ներկայացմանը պատրաստվելու ժամանակ Դիքը պատահաբար լսում է, թե ինչպես են երկու հանցագործներ փորձում կրկեսի սեփականատիրոջից փող շորթել։ Սեփականատերը հրաժարվում է փող տալուց, ուստի հանցագործները կտրում են ճոճաձողի լարերը` դրանց վրա քայքայիչ թթու լցնելով։ Հաջորդ ներկայացման ժամանակ, ճոճաձողի լարերը, որոնցից կախված էին Դիքի ծնողները, պոկվում են, որի հետևանքով նրանք մահանում են։ Մինչ Դիքը կկարողանար գնալ ոստիկանություն, Բեթմենը գալիս է և ասում է նրան, որ այդ երկու հանցագործները աշխատում են Տոնի Զուկոյի` մի շատ վտանգավոր հանձագործի համար։ Բեթմենը պատմում է իր ծնողների մահվան մասին և խնդրում է, որ Դիքը իր օգնականը դառնա։ Շատ մարզումներից հետո Դիքը դառնում է Ռոբին։ Նրանք սկսում են խանգարել Զուկոյին։ Նրանք հետապնդում են Զուկոյին մինչև շինհրապարակ, որտեղ էլ բռնում են նրան։ Ռոբինի ծագումը շատ նման է Բեթմենի ծագմանը նրանով, որ նրանք երկուսն էլ տեսել են, թե ինչպես են հանցագործները սպանում իրենց ծնողներին։ Այդ պատճառով էլ նրանց մոտ հանցագործության դեմ պայքարելու ցանկություն է առաջացել։ Բրյուսի (Բեթմենի) և Դիքի մեջ ստեղծվում են հայր և որդու հարաբերություններ։ 1940-ական և 1950-ականներին DC Comics-ը Բեթմենին և Ռոբինին պատկերում էր որպես թիմ, անվանելով նրանց «Դիանամիկ Դուո»։ Նրանք գրեթե ոչ մի Բեթմենի մասին կոմիքս առանց Ռոբինի չէին հրատարակում։
Երիտասարդ տիտաններ
1964 թվականին «The Brave and the Bold #54» կոմիքսում երևում է «Արդարության լիգա» խմբավորման երիտասարդ տարբերակը։ Խմբի ղեկավարը Ռոբինն էր։ Խմբում կային նաև այլ հայտնի հերոսների սայդքիքեր` Ակվալադը (Ակվամենի սայդքիքը) և Կիդ Ֆլեշը (Ֆլեշի սայդքիքը)։ Նրանք ցանկանում էին կանգնեցնել հանցագործ Միստեր Թվիստերին։
Հետագայում, երեք սայդքիքերին միանում են նաև Սպիդին և Հրաշք աղջիկը։ Նրանք իրենց անվանում են «Երիտասարդ տիտաններ»։ Բեթմենից սովորած հրաշալի մարտավարական հմտությունների շնորհիվ Ռոբինը հեշտությամբ դառնում է խմբի առաջնորդը։
1980 թվականին նա նորից դառնում է «Երիտասարդ Տիտանների» առաջնորդը «The New Teen Titans» կոմիքսների շարքում, որը դառնում է DC Comics-ի այդ ժամանակվա ամենասիրելի կոմիքսներից։ «Երիտասարդ Տիտանների» ղեկավարը լինելու ժամանակ նա կռվում է Բեթմենի հետ, որը տևում է շատ տարիներ։
Նայթուինգ
«Crisis on Infinite Earths»-ին նախորդող կոմիքսներում հասունացող Դիք Գրեյսոնը հոգնում է Բեթմենի երիտասարդ սայդքիքը լինելուց։ Նա անվանում է իրեն Նայթուինգ, հիշելով իր արկածները Կրիպտոնի Կանդոր քաղաքում, որտեղ նա ու Բեթմենը հանդիպել էին նույն անվանմամբ մի հերոսի։ Նա շարունակում է պահպանել իր նոր ինքնությունը, սակայն նա վերադառնում է, Բեթմենին ու իրեն փոխարինող Ռոբիններին` Ջեյսոն Թոդին ու Թիմ Դրեյքին օգնելու համար։ Նա կապնվում է Թիմի հետ, ով նրա համար կարծես փոքր եղբայր լիներ։
Երբ «Knightfall» կոմիքսի ժամանակ Բեյնը կոտրած է լինում Բեթմենի մեջքը, Բեթմենը ընտրում է Ջան-Փոլ Վալեյին, որպեսզի նա փոխարինի իրեն` որպես Բեթմեն, քանի որ նա չէր ցանկանում այդ դերով ծանրաբեռնել Դիքին։ Սակայն, երբ պարզվում է որ Վալեյը չափազանց անկայուն է Բեթմեն լինելու համար, Բրյուսը բժիշկ Շոնդրա Կինսոլվինգի և Լեյդի Շիվայի օգնությամբ արագ վերականգնվում է և Դիքի ու Թիմի օգնությամբ կանգնեցնում է Վալեյին։ Այնուամենայնիվ Բրյուսը որոշ ժամանակով լքում է Գոթեմը` Դիքին նշանակելով իր իրավահաջորդը։ Բեթմեն լինելու ժամանակ Դիքը հասկանում է, թե ինչ մեծ հոգեբանական սթրեսներ է ապրել Բրյուսը Բեթմեն լինելու ժամանակ։ Նա նաև կռվում է Բեթմենի նորագույն չարագործների դեմ, որոնցից են` Մարդասպան Քրոքը, Որովայնախոսը, Մուկ Բռնողը և Երերեսանին։
Մինիսերիաներ և ընթացիկ կոմիքսներ
«Nightwing: Alfred's Return #1» (1995) կոմիքսում Դիք Գրեյսոնը գնում է Անգլիա, Ալֆրեդ Փենիուորթին գտնելու, ով «KnightSaga» կոմիքսի դեպքերից հետո հրաժարվել էր Բրյուս Ուեյնի համար աշխատելուց։ Միասին Գոթեմ վերադառնալու ճանապարհին նրանք փորձում են կանգնեցնել բրիտանական կառավարության դեմ հեղափոխությունը, որի ժամանակ վերանալու էր Լա Մանշ նեղուցի ներքևում գտնվող թունելը։
Հետագայում, «Nightwing» մինիսերիաներում (1995 թվականի սեպտեմբերից դեկտեմբեր, գրել է Դենիս Օ'Նիլը, գրել է Գրեգ Լենդը), Դիքը որոշում է ընդմիշտ հրաժարվել Նայթուինգի դերից, սակայն հետո Ալֆրեդը պատահաբար բացահայտում է, որ «Թռչող Գրեյսոնների» սպանության և Կրավիայի արքայազնի միջև հնարավոր կապ կարող է լինել։ Նա գնում է Կրավիա, հաղթում է Կրավիայի հանցագործ արքայազնին և իմանում է նրա և իր ծնողների միջև կապը։ Իրականում նրանք տեսել էին, թե ինչպես են իրական արքայազնին սպանում և նրան փոխարինում ուրիշ մեկով, ով նախորդի նման վատն է լինում։ Դրանից հետո Դիքը վերադառնում է Նայթունիգի դերին, հասկանալով, որ չնայած նա ու Բրյուսը բազմաթիվ խնդիրներ ունեն, բայց Բրյուսը երբեք նրան չի ստիպել դառնալ Ռոբին և միանալ իրեն։ Նա նաև խոստովանում է, որ հետևել է Բրյուսին, քանի որ նա արժանի է, որ իրեն հետևեն։
1996 թվականին մինիսերիաների հաջողությունից հետո DC Comics-ը թողարկում է ամենամսյա կոմիքսներ Նայթունի մասնակցությամբ (հեղինակ` Չակ Դիքսոն, նկարիչ` Սքոթ ՄաքԴանիել), որտեղ նա գնում է Գոթեմ Սիթիի հարևան Բլադևեն քաղաք, որտեղ տեղի են ունենում տարբեր հանցագործություններ և հասկանում է, որ այդ քաղաքը պաշտպանության կարիք ունի։ Նա որոշ ժամանակով լինում է քաղաքի պահապանը և դիմակայում է մի քանի չարագործների հետ, որոնցից են` Բլոքբասթերը և Թորքը։
Batman: Reborn
«Final Crisis» կոմիքսների ընթացքում, Բեթմենի մահվանից հետո Դիքը Նյու Յորքից ետ է վերադառնում Գոթեմ, որտեղ «Battle for the Cowl» կոմիքսում նա ստանձնում է Բեթմենի դերը, իսկ Դեմիան Ուեյնը՝ Բրյուս Ուեյնի կենսաբանական որդին դառնում է նոր Ռոբինը ։
Նրանց դինամիկան Բրյուսի և Դիքի դինամիկայի հակառակ պատկերն է։ Այստեղ Բեթմենն ավելի պայծառ է, իսկ Ռոբինն՝ ավելի մռայլ։
Ջեյմս Ռոբինսոնի գրած կոմիքսներում Դիքը, որպես Բեթմեն, լինում է նաև «Արդարության լիգայի» կազմում։
The New 52 (2011–2016)
Դիք Գրեյսոնը կրկին դառնում է Նայթուինգ DC-ի «Flashpoint» կոմիքսի իրադարձություններից հետո, որտեղ հրատարակիչը վերափոխում է անվանումները և սկսում է նոր պատմություն «The New 52» կոմիքսների շրջանակում։ Նոր պատմությունում, Բրյուս Ուեյնը նորից Բեթմենն է, իսկ Դիք Գրեյսոնը, ինչպես որդեգրված ընտանիքի մյուս անդամները՝ մի քանի տարի փոքր է։ Դիքը այստեղ 19 տարեկան է, ինչպես նաև ավելի կարճահասակ է քան նախկին կոմիքսներում։ Շատ հարցազրույցներում ասվել է, որ Դիքը որդեգրվել է 16 տարեկանում, իսկ այն ժամանակ՝ 12 տարեկանում ։ Դիք Գրեյսոնը երևում է որպես Ռոբին «Nightwing vol. 3, #0» (նոյեմբեր, 2012) և «Batman and Robin Annual vol. 2, #2» (մարտ, 2014) կոմիքսների ֆլեշբեքերում, որտեղ նրա հագուստը փոփոխված է ։
Նրա վրա հարձակվում է Սայկո անունով մի մարդասպան, ով պնդում է, որ Դիքը Գոթեմի ամենասարսափելի մարդասպանն է։ Այս դեպքերը տեղի էին ունեցել «Batman Incorporated» կոմիքսներում, սակայն իրադարձությունները շարունակվում են նոր կոմիքսներում։ Այստեղ Դիքը հանդես է գալիս որպես Նայթուինգ, ոչ թե Բեթմեն, սակայն դա չի փոխում պատմության սցենարը։
Grayson
«Grayson» կոմիքսների շարքում Դիք Գրեյսոնը 22 տարեկան հասակում լքում է Նայթուինգի կյանքը և դառնում է գաղտնի գործակալ «Սպիրալ» կազմակերպությունում ։ Կոմիքսը գրել են Թիմ Սիլիի և Թոմ Քինգը։ Այստեղ Դիք Գրեյսոնը համարվում է մահացած ամբողջ աշխարհի համար։ Սիլին նշել է, որ կոմիքսները հենված են Դիք Գրեյսոնի սեքսի խորհրդանիշ լինելու վրա։ Կերպարն այստեղ չունի դիմակ, կրում է սև և կապույտ հագուստ և կրծքին գրված է «G» տառը ։
Երբ «Բվերի դատարանը» Դեմիան Ուեյնի մարմնում ռումբ է տեղադրում, նրանք շանտաժի են ենթարկում Դիքին՝ պահանջելով նրան միանալ իրենց։ Սակայն Դիքը որոշում է օգտագործել իր պաշտոնը նրանց դեմ ։ «Grayson» կոմիքսների շարքը ավարտվում է 20-րդ համարում, որտեղ հայտնի է դառնում, որ Դիք Գրեյսոնի ինքնությունը ջնջվել է «Սպիրալի» բոլոր արբանյակներից և նա շարունակում է իր կյանքը որպես Նայթուինգ ։
DC Comics Rebirth
2016 թվականի «Rebirth» կոմիքսներում Դիք Գրեյսոնը հանդիսանում է որպես Նայթուինգ։ «Սպիրալի» տվյալներից ջնջվել եր Դիք Գրեյսոնի երկակի կյանքի բոլոր ապացույցները և Դեմիանի մարմնից հեռացվել էր ռումբը։ Նա օգտագործում է լրտեսության իր նոր հմտությունները հանցագործության դեմ պայքարելու համար ։ Նայթուինգը երևում է «Rebirth»-ի երկու կոմիքսներում՝ «Nightwing», իր սեփական կոմիքսը, և «Titans», որտեղ նա միավորվում է «Երիտասարդ տիտաններ» խմբի մյուս անդամների հետ ։
Իր կոմիքսներում, Դիք Գրեյսոնը միավորվում է վրիժառու Ռապտորի հետ, որպեսզի «Բվերի դատարանը» ներսից վերացնի։ Բեթգրլը քննադատում է Դիքի շուտ վստահելու հատկությունը և ասում է, որ չի հավանում նրա մեթոդները։ Ռապտորը խաբում է Դիքին, հետո նրան հաղթելուց հետո գնում է Գոթեմ և Բրյուս Ուեյնին առևանգում է խորհրդակցության ժամանակ։ Դիքը նրան դեմ դիմաց է դուրս գալիս Փարիզյան մի կրկեսի փլատակներում։ Ռապտորը բացահայտում է, որ նա մեծացել է կրկեսում և սիրահարված է եղել Դիքի մորը՝ Մերիին։ Նա հետևել է, թե ինչպես է Դիքը մեծանում և սկսել է ատել Բրյուս Ուեյնին, այն բանի համար որ նա է շարունակել Դիքին մեծացնել։ Դիքը հաղթում է Ռապտորին և ազատում է Բրյուսին ։
Դիք Գրեյսոնը գնում և բնակություն է հաստատում Բլադհևեն քաղաքում ։ Այնտես նա հանդիպում է «Փախստականները» խմբին, որոնց անդամները նախկինում եղել են հանցագործներ, ում նա ու Բեթմենը հաղթել են տարիներ առաջ։ Նա պարզում է, որ նրանց մեղադրում են տարածքում կատարված որոշ հանցագործությունները մեջ և նրանք փնտրում են իրական մեղավորին ։ Գործը բացահայտելուց և նրանց անունը մաքրելուց հետո, Դիքը սկսում է հանդիպել նրանց առաջնորդ՝ Շոն Սանգի հետ, ով անցյալում եղել է հանցագործ՝ Դիֆեյսեր անունով ։
Հմտությունները, կարողություններ և ռեսուրսներ
Դիք Գրեյսոնը գտնվում է լավ ֆիզիկական վիճակում՝ կանոնավոր վարժությունների շնորհիվ։ Նա տիրապետում է տարբեր մարտական արվեստների, որոնք և այլ հմտություններ սովորել է Բեթմենից։ Դրանից են՝ փախուստի մարտարվեստը, քրեաբանությունը, սուսերամարտը, գաղտնիությունը և այլն։ Դիք Գրեյսոնի հասակը 1,78 մետր է, իսկ քաշը՝ 79 կգ ։ Կոմիքսներում երևում է, որ նա կարողանում է կարդալ ուրիշների շարժումները, այսինքն՝ կարողնաում է գուշակել դիմացինի հաջորդ քայլը կամ արդյոք նա ստում է, թե՞ ոչ ։ Բեթմենի նման, Դիք Գրեյսոնը ունի ուժեղ կամքի ուժ և նույնիսկ կարողանում է դիմանալ հեռազգացական հարձակումներին ։ Նա նաև տիրապետում է լրտեսության, որը երևում է երբ նա աշխատում է «Սպիրալ» լրտեսական կազմակերպությունում։
Նայթուինգը տիրապետում է մարտարվեստի տարբեր ձևերի, որոնցից են՝ այկիդոն, բռնցքամարտը ,, կոպեյրան , էսկրիման, հապկիդոն, ջիտկունդոն , ձյուդոն , ջուջուցուն, կարատեն , սավատեն , շաոլին կունգ ֆուն, թեկվոնդոն և վինգ չունը։ Նրա զենքերն են զույգ Էսկրիմայի փայտիկները, որոնք պատրաստված են չկոտրվող պոլիմերից ։
Գրեյսոնը հիանալի մարզիկ է, տիրապետում է ակրոբատիկայի և գտնվում է ճարպկության և ակրոբատիկ կարողությունների իմացության գագաթնակետին։ Նա համարվում է DC Universe-ի ամենալավ ակրոբատը։ Նա միակ մարդն է Երկրի վրա (նախկինում երեքը՝ նա և իր ծնողները), ով կարող է միանգամից չորս կալտո անել։ Լինելով Բրյուս Ուեյնի խնամակալության տակ՝ նա ստացել է գերազանց կրթություն և լավ տիրապետում է ֆրանսերենի, իսպաներենի, ռուսերենի, մանդարինի, կանտոներենի և այլմոլորակային թամարան լեզվին, և հասկանում է ամերիկյան ժեստերի լեզուն, իտալերեն , ճապոներեն , պարսկերեն , կիկույու , իսկ իր լեզուն անգլերենն է։ Նա փայլուն և փորձառու ռազմագետ է, ունի առաջնորդական հմտությունները և եղել է «Երիտասարդ տիտաններ», «Ավելորդներ» և նույնիսկ «Արդարության լիգա» խմբերի առաջնորդը։ Բացի այդ, Դիքի կարողություններից է այլ հերոսների հետ շփվելը, որի շնորհիվ նա կարողանում է միավորել և ոգեշնչել նրանց․ և այս կարողությամբ նա գերազանվում է իր ուսուցիչ՝ Բեթմենին ։
Բացի նրա ռեսուրսներից, որպես Բրյուս Ուեյնի որդեգրած որդի և ժառանգ, նրա ծնողները նրան թողել էին վստահության հիմնադրամ։ Չնայած որ դա համեմատելի չէր Բրյուսի հարստության հետ, այն հերիքեց Նայթունիգի սարքավորումները գնելու, Հելիի կրկեսի իրավունքները ձեռք բերելու (դիքի նախկին տունը ֆինանսական դժվարությունից փրկելու), և իր Բլադհևենի բնակարանը գնելու համար ։
Հագուստներ
Դիք Գրոյսոնի Ռոբինի հագուստը նմանեցված է Ամերիկյան Ռոբին թռչունին և Ռոբին Հուդի հագուստին։ Նրա թիկնոցը հիմնականում լինում է դեղին կամ կանաչ, իսկ կոշիկների մաշիկի տիպի են։
Դիք Գրեյսոնի Նայթունգի հագուստը լավ դիզայնավորված է և պաշտպանում է վնասվածքներից, ինչպես նաև էլեկտրականությունից։ Նայթունգի հագուստը ավելի քիչ զրահներ է պարունակում իր վրա քան Բեթմենինը։ Նայթունգի հագուստը ունի զրահապատ շերտ, որը նա կարողանում է կցել իր ձեռնոցներին, կոշիկներին, ուսերին և դիմակին։ Իրեն թաքցնելու համար սև թիկնոց կրելու փոխարեն, որը նա չէր սիրում, նա օգտագործում է լուսավոր հագուստ, որը մթանում է եթե տարածքում շատ լույս կա։ Դիմակը նմանեցված է իր նշանին և իր մեջ նեռարում է ռադիո կապ և գիշերային տեսողության համար ոսպնյակներ։
Որպես Բեթմեն նրա հոգուստը ուներ ավելի թեթև թիկնոց, որպեսզի այն չխանգարեր նրա ակրոբատիկ կռվելու ձևին։ Նա նաև իր ու Դեմիանի համար ստեղծել էր թիկնոցներ, որոնցով նրանք կարողանում էին թռչել։ Գրեյսոնը ակնհայտ ցածրահասակ է Բրյուս Ուեյնից։
Ամալագամ
Ամալագամ տիեզերքում Դիք Գրեյսոնը միավորված է Marvel Comics-ի կերպար՝ Լուսնի ասպետի (Մուն Նայթ) հետ և նրա անունը Մունուինգ է։ Նա «Վ․Ա․Հ․Ա․Ն․» կազմակերպության գործակալ է, իսկ կազմակերպության տնօրենը Բրյուս Ուեյնն է ։
Kingdom Come (Երկիր 22)
«Kingdom Come» կոմիքսների շարքում, միջին հասակի Դիք Գրեյսոնը իրեն է վերցնում Կարմիր Ռոբին անվանումը և զբաղեցնում է Բրյուսի պաշտոնը «Արդարության լիգայում»։ Նա և Ստարֆայերը ունեն դուստր՝ Նայթսթար (Մար՛ի Գրեյսոն) անունով։
JLA: The Nail և JLA: Another Nail
«JLA: The Nail» կոմիքսների շարքում Ջոկերը տանջելով սպանում է Դիք Գրեյսոնին (որպես Ռոբին) և Բարբառա Գորդոնին (որպես Բեթգրլ)։ Բեթմենը վրեժ լուծելու նպատակով սպանում է Ջոկերին։ Հետո «JLA: Another Nail» կոմիքսների շարքում Դիք Գրեյսոնը վերդառնում է որպես ոգի, այն բանից հետո, երբ Ջոկերը փախչում է դժոխքից։ Նա օգնում է Բեթմենին ևս մեկ անգամ հաղթել չարագործին։ Տեսնելով, որ Դիքի հոգին հանգստության մեջ է, Բեթմենը նոր ուժ է ստանում և առաջ է շարժվում։
Ապագայի Բեթմենը (կոմիքս)
Այստեղ Դիք Գրեյսոնը հանդիսանում է ակրոբատիկայի դասընթացների մարզիչ, ով լքել է Նայթուինգ լինելը, քանի որ ստացել է բազմաթիվ վնասվածքներ (ներառյալ մեկ աչքի կորուստը) Բեթմենի և Ջոկերի միջև կռվից հետո  ։
Ռադիո
Ջեյմս Գուդը կատարում է Նայթուինգի ձայնը 1989 թվականի «Բեթմեն։ Լազարուսի սինդրոմը» և 1994 թվականի «Բեթմեն։ Ասպետի անկումը» ռադիո նախագծերում։
Ավյան լեռնաշղթա
Ավյան, լեռնաշղթա Հայկական լեռնաշխարհում, Կոտուր-Զագրոշյան լեռնահամակարգում, Ուրմիա քաղաքից մոտ 50 կմ հարավ արևմուտք։ Ձգվում է արևմուտք-արևելք ուղղությամբ ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Ֆաներնոե
Ֆաներնոե (Фанерное), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սեմյոնովսկի շրջանի բնակավայրեր
Նիկոլայ Գե
Մանկություն և պատանեկություն
Նիկոլայ Գեն ծնվել է Վորոնեժում՝ կալվածատեր Նիկոլայ Գեի ընտանիքում ։ Կրտսեր եղբայրը դրամատուրգ Իվան Գեն է ։ Նկարչի պապը Ֆրանսիայից Ռուսաստան է գաղթել XVIII դարի վերջին. ֆրանսերեն նրա ազգանունը գրվել է Gay։
1831 թվականին, երբ ծնվել է Նիկոլայը, Ռուսաստանի կենտրոնական նահանգներում բռնկվել էր խոլերայի համաճարակ։ Որդու ծնունդից երեք ամիս անց ապագա նկարչի մայրը մահանում է խոլերայից։ Հոր պնդմամբ՝ երեխայի դաստիարակությունն ստանձնում է դայակը՝ ճորտ մի կին ։ Նիկոլայ Գեի վաղ մանկությունն անցել է գյուղում։ 1841 թվականին նրան տանում են Կիև։ Այնտեղ նա ընդունվում է Կիևի առաջին գիմնազիա. ուսուցիչները նրա մեջ նկատում են գեղանկարչի տաղանդն ու կանխատեսում, որ տղան նկարիչ կդառնա։ Սակայն գիմնազիան ավարտելուց հետո Նիկոլայը հոր խորհրդով ընդունվում է Կիևի համալսարանի ֆիզիկամաթեմատիկական ֆակուլտետ ։
Սանկտ Պետերբուրգ
Նիկոլայ Գեն, ով երազում էր, հակառակ հոր կամքի, ընդունվել մայրաքաղաքի Գեղարվեստի կայսերական ակադեմիա, տեղափոխվում է Սանկտ Պետերբուրգ, որտեղ բնակվում էր նրա ավագ եղբայրը։ Սակայն չհամարձակվելով դիմել ակադեմիա՝ Գեն ուսումը շարունակում է Սանկտ Պետերբուրգի համալսարանի մաթեմատիկայի ֆակուլտետում։ Համալսարանում սովորելու տարիներին՝ 1848-1849 թվականներին, Նիկոլայ Գեն համառորեն նկարչություն էր սովորում Էրմիտաժում։
1850 թվականին Գեն թողնում է ուսումը համալսարանում և ընդունվում Գեղարվեստի ակադեմիա, որտեղ սովորում է ակադեմիկոս, գեղանկարչության պրոֆեսոր, պետերբուրգցի հայտնի նկարիչ Պյոտր Բասինի մետ։ Դեռ երիտասարդ տարիքում Նիկոլայ Գեն, հիացած լինելով Կառլ Բրյուլովի արվեստով, մանրամասն ուսումնասիրել ու կրկնօրինակել էր սիրելի նկարչի ոճն ու նկարչական հնարքները, ինչը որոշակի ազդեցություն է թողնում Գեի ստեղծագործության վրա ։ Ակադեմիայում Նիկոլայ Գեն սովորում է յոթ տարի։ «Աքիլլեսը ողբում է Պատրոկլեսի մահը» աշխատանքի համար 1855 թվականին ստացել է Ակադեմիայի փոքր ոսկե մեդալ։ 1857 թվականին Նիկոյալ Գեն «Սաուլն Աենդորացի կախարդուհու մոտ» կտավի համար արժանանում է Մեծ ոսկե մեդալի, ինչի շնորհիվ նա հնարավորություն է ստանում Ակադեմիայի հաշվին մեկնել արտասահման։ Նիկոլայ Գեն բառացիորեն «փախչում է ցարական Ռուսաստանից» Եվրոպա ։
Եվրոպայում անցկացրած տարիներ
Երիտասարդ նկարիչն այցելում է Գերմանիա, Շվեյցարիա, Ֆրանսիա, Իտալիա ։
Փարիզում Նիկոլայ Գեի վրա մեծ տպավորություն են թողնում երկու իրադարձություններ՝ Սալոն 1857-ը և Պոլ Դելարոշի ստեղծագործությունների հետմահու ցուցահանդեսը։ Հռոմում նա ծանոթանում է Ալեքսանդր Իվանովի հետ, ում արվեստը «շատ խոր ազդեցություն է թողել Գեի վրա», ինչը նկատելի է արդեն «Վերադարձ Հիսուսի թաղումից» (1859) էսքիզում։
Այս շրջանում, ինչպես նաև Գեղարվեստի ակադեմիայում եղած տարիներին Նիկոլայ Գեն ստեղծել է դիմանկարներп։ Այստեղ նա ստեղծում է կնոջ դիմանկարային էտյուդը (1858) ։ Դրանից բացի՝ նա նկարում է նաև մի շարք էսքիզներ՝ «Վիրջինիայի մահը» (1857-1858), «Վեստալուհու սերը» (1858) և «Երուսաղեմի տաճարի ավերումը» (1858)։ «Վիրջինիայի մահը» կտավն օրինակելի ստեղծագործություն է և «իր դրամատիզմով, ժեստերի արտահայտիչ պլաստիկայով ու կոմպոզիցիոն հնարքով... հիշեցնում է Բրյուլովի «Պոմպեոսի վերջին օրը» հայտնի կտավը» ։ Գեն դժգոհ էր այդ էսքիզներից։ Որոշ ժամանակով նա թողնում է պատմական թեմատիկան և սկսում է նկարել բնօրինակից։ Նա այցելում է Նեապոլ, որտեղ նկարում է բազմաթիվ էտյուդներ։ 1860 թվականին Նիկոլայ Գեն Հռոմից տեղափոխվում է Ֆլորենցիա, որտեղ փորձում է նկարել «Լամբերտացիի մահը» (1860) էսքիզը, բայց շուտով թողնում է այդ աշխատանքը։
Ստեղծագործական հաջողություն և հասարակական ճանաչում
1861 թվականին Գեն սկսում է աշխատել «Խորհրդավոր ընթրիք» կտավի վրա, իսկ 1863 թվականին նկարը տանում է Սանկտ Պետերբուրգ, որտեղ այն ցուցադրվում է Գեղարվեստի ակադեմիայի աշնանային ցուցահանդեսում։ Կտավը մեծ տպավորություն է թողնում հասարակության վրա։ Պաշտոնական մամուլը կտավում նկատում է «մատերիալիզմի ու նիհիլիզմի գերիշխում», իսկ գրաքննությունն արգելում է կրկնօրինակել այն։ Այնուամենայնիվ, Ռուսաստանի կայսրը գնում է Նիկոլայ Գեի «Խորհրդավոր ընթրիք» կտավը՝ դրանով համալրելով սեփական հավաքածուն ։ Այսպիսով՝ Գեի արվեստը մեծ ճանաչման է արժանանում և հաջողություն է ունենում մայրաքաղաքի բնակիչների շրջանում։ «Խորհրդավոր ընթրիք» կտավի համար Գեղարվեստի ակադեմիան Նիկոլայ Գեին շնորհում է պրոֆեսորի կոչում։ Գեն ընտրվում է Գեղարվեստի կայսերական ակադեմիայի իսկական անդամ ։
Ֆլորենցիա
Կարճ ժամանակով Ռուսաստանում մնալուց հետո՝ 1864 թվականի սկզբին, Նիկոլայ Գեն վերադառնում է Ֆլորենցիա, որտեղ ստեղծում է ավետարանական սյուժեներով բազմաթիվ էսքիզներ («Քրիստոսն ու Մարիամը՝ Ղազարոսի քույրը», «Փրկչի եղբայրները» և այլն), սկսում է նոր մեծ կտավ՝ «Հարության լրաբերները»։ Ֆլորենցիայում Գեն ծանոթանում և մտերմանում է Ալեքսանդր Գերցենի հետ։ Հետագայում Գեն հիշում է. «Մի անգամ՝ 1866 թվականի վերջին, մեզ համար անսպասելի մեզ մոտ եկավ Գերցենը... Ես համրացել էի ուրախությունից» ։ Ալեքսանդր Գերցենի թույլտվությամբ՝ Նիկոլայ Գեն ստեղծում է նրա դիմանկարը։ Գերցենին նկարելու որոշումը չափազանց ռիսկային էր, քանի որ Գերցենը «պետական հանցագործ» էր և քաղաքական վտարանդի, ով ճորտատիրության ու ռուսական ինքնակալության ոխերիմ հակառակորդն էր։ Կտավն ավարտին է հասցվել շատ արագ՝ ընդամենը հինգ կատարահերթում, և թողնում է թարմության ու անմիջականության տպավորություն։ Քննադատների կարծիքով՝ Գերցենի դիմանկարը լավագույնն է Նիկոլայ Գեի ստեղծագործական ժառանգության մեջ։
Նիկոլայ Գեն ստեղծում է նաև բազմաթիվ այլ դիմանկարներ և նկարում է բնօրինակից։ 1867 թվականին Գեն ավարտում է «Հարության լրաբերները» կտավը և ուղարկում այն Գեղարվեստի ակադեմիա՝ ցուցահանդեսին մասնակցելու համար, սակայն նրա նկարն այնտեղ չեն ընդունում։ Նկարչի ընկերները կտավը ցուցադրում են նկարիչների ակումբում, բայց նկարը հասարակության շրջանում առանձնակի ուշադրության չի արժանանում։ Նույն ճակատագրին է արժանանում նաև Գեի հաջորդ կտավը՝ «Քրիստոսը Հեֆսիմանյան այգում»։
Վերադարձ Ռուսաստան, Պետերբուրգյան շրջան
1869 թվականի վերջին Նիկոլայ Գեն վերադառնում է Ռուսաստան, որտեղ ակտիվ մասնակցություն է ունենում Գեղարվեստական շրջիկ ցուցահանդեսների ընկերության կազմակերպման գործում։ Առաջին շրջիկ ցուցահանդեսի համար Գեն նկարում է «Պետրոս I-ը Պետերհոֆում հարցաքննում է արքայազն Ալեքսեյին» (1871) կտավը։ Վերջինս մեծ տպավորություն է թողնում ժամանակակիցների վրա և դեռ նկարչի արհեստանոցում եղած ժամանակ գնվում է հայտնի մեկենաս և կոլեկցիոներ Պավել Տրետյակովի կողմից՝ համալրելու նրա անձնական հավաքածուն ։
1869-1875 թվականներին Նիկոլայ Գեն ապրում և ստեղծագործում է Սանկտ Պետերբուրգում։ Այստեղ նա ստեղծում է Ռուսաստանի հայտնի մտավորականների դիմանկարներ, որոնց թվում էին գրող Իվան Տուրգենևը, բանաստեղծ Նիկոլայ Նեկրասովը, գրող-երգիծաբան Միխայիլ Սալտիկով-Շչեդրինը, պատմաբան Նիկոլայ Կոստոմարովը, քանդակագործ Միխայիլ Անտոկոլսկին և այլք։
Նիկոլայ Գեն այս շրջանում ստեղծում է նաև ռուս քննադատ Վիսարիոն Բելինսկու կիսանդրին, ինչպես նաև ստեղծում է պատմական թեմատիկայով մի շարք նկարներ՝ «Եկատերինա II-ը Ելիզավետայի դագաղի մոտ» (1874) և «Ալեքսանդր Սերգեևիչ Պուշկինը Միխայլովսկի գյուղում» (1875), որոնք, սակայն, իրենց կատարման վարպետությամբ զիջում են «Պետրոս I-ի հարցաքննությունը» կտավին։
Գեն իր ուժերն է փորձում նաև դիմանկարային, պատմական ու կրոնական թեմատիկայով գեղանկարչության այլ ժանրերում։ Ստեղծագործական անբավարարվածությունն ու նյութական վատ պայմանները Նիկոլայ Գեին ստիպում են լքել Ռուսական կայսրության մայրաքաղաքը։
Կյանքն Ուկրաինայում
1875 թվականին Գեն ընդմիշտ լքում է Սանկտ Պետերբուրգն ու բնակություն հաստատում Ուկրաինայում, որտեղ ոչ մեծ ագարակ է գնում Չեռնիգովի մարզում՝ Պլիսկա երկաթուղային կայարանից ոչ հեռու ։ Մինչ 1879 թվականը նկարիչը գրեթե չի ստեղծագործել։ Մի որոշ ժամանակով նա հրաժարվում է գեղանկարչությունից ու զբաղվում է կրոնի ու բարոյականության հարցերով։ Նա գրում է, թե պիտի ապրել գյուղատնտեսական աշխատանքով, արվեստը չի կարող ապահովել ապրելու միջոցներ, և որ այն հնարավոր չէ վաճառել։
Ապրուստի միջոցներ հայթայթելու և կուտակված հարկերը վճարելու համար նկարիչն ստիպված է լինում պատվերով նկարել տեղի հարուստների դիմանկարները, ինչը, սակայն, նա կատարում էր առանց ոգևորության։ Այդպես նա ստեղծում է շաքարի գործարանի տնօրեն Տերեշչենկոյի ու նրա կնոջ նկարը, հարևան կալվածատիրոջ՝ Ի. Պետրունկևիչի (1878) և այլոց դիմանկարները ։
Ստեղծագործության վերջին շրջան
1882 թվականին Գեն Մոսկվայում ծանոթանում է Լև Տոլստոյի հետ, իսկ 1884 թվականին ստեղծում է նրա դիմանկարը ։
Այնուհետև նա ստեղծել է կրոնական թեմատիկայով մի շարք կտավներ՝ «Խորհրդավոր ընթրիքից հեռանալիս» (1889), «Ի՞նչ է ճշմարտությունը» (1890), «Հուդա» (Խիղճ) (1891), «Սինեդրիոնի դատը. «Ենթակա է մահապատժի»» (1892) և «Խաչելություն» կտավի մի քանի տարբերակները։ Այդ ժամանակ նա ստեղծում է նաև Լիխաչյովի, Կոստիչևի և այլոց դիմանկարները, նկարազարդում է Լև Տոլստոյի «Ինչով են ապրում մարդիկ» վիպակը և ստեղծում գրողի կիսանդրին։
Ռուսական մամուլում սկիզբ է առել բանավեճ Գեի վերջին ստեղծագործությունների վերաբերյալ։ Նրա «Ի՞նչ է ճշմարտությունը» կտավը հանվել է ցուցահանդեսից։ Նիկոլայ Գեի արվեստի երկրպագուներից մեկը կտավը տարել է Եվրոպա և ԱՄՆ, սակայն այնտեղ էլ կտավը առանձնակի հաջողություն չի ունեցել հասարակության շրջանում։ Նույն ճակատագրին է արժանացել «Սինեդրիոնի դատը», իսկ 1894 թվականին՝ «Խաչելություն» կտավը։ Վերջին նկարը հանվել էր ցուցահանդեսից և ցուցադրվում էր մասնավոր բնակարանում, հետա տարվեց Լոնդոն։ Սակայն Գեն գոհ էր նրանից, թե ինչ տպավորություն են թողել իր կտավները։ Դրանցում նա «գտել էր» իրեն՝ մշակելով ինքնուրույն հայացք շրջապատող իրականության վերաբերյալ, ինչպես նաև գեղանկարչական հատուկ վարպետություն։
Իր մահից մի տարի առաջ Նիկոլայ Գեն ստեղծում է «Ինքնադիմանկարը» (1893, վրձին, յուղաներկ, Կիևի ռուսական արվեստի ազգային թանգարան)։ Կտավում պատկերված է ոչ երիտասարդ անձնավորություն, որ դեռևս պահպանել է սևեռուն հայացքը կյանքի ու արվեստի նկատմամբ։ «Ինքնադիմանկարը» համարվում է նկարչի լավագույն ստեղծագործություններից մեկը .։
Նիկոլայ Գեն մահացել է Իվանովսկի կալվածքում 1894 թվականի հունիսի 1-ին (հունիսի 13) ։
Հավաքածուներ
Նիկոլայ Գեի ստեղծագործությունները պահվում են աշխարհի տարբեր թանգարաններում, այդ թվում՝ Տրետյակովյան պատկերասրահում (Մոսկվա), Ռուսական թանգարանում (Սանկտ Պետերբուրգ), Ռուսական արվեստի ազգային թանգարանում (Կիև) ։
2011 թվականի մայիսին Տրետյակովյան պատկերասրահը ձեռք է բերել Նիկոլայ Գեի նկարների հավաքածուն, որ բաղկացած է մեծ ֆորմատի 55 նկարներից։ Դրանց թվում կային էտյուդներ, էսքիզներ, տարբեր տարիների ստեղծագործությունների ուրվանկարներ, պատկերազարդումներ ։
Արտաքին հղումներ
Կատեգորիա:Ռուս նկարիչներ Կատեգորիա:Պերեդվիժնիկներ
Ալեքսեյ Հեքիմյան
Հեքիմյան Ալեքսեյ Գուրգենի, խորհրդային ներքին ծառայության գեներալ-մայոր (1972), երգահան։ Դաղստանի (1973) և ՀԽՍՀ (1981) արվեստների վաստակավոր գործիչ։
Կրթություն
1941 թվականին ավարտել է Երևանի Ս. Սպենդիարյանի անվան երաժշտական դպրոցի ջութակի բաժինը, 1943 թվականին՝ Երևանի Վ. Մայակովսկու անվան միջնակարգ դպրոցը, 1955 թվականին՝ ԽՍՀՄ ՆԳՆ բարձրագույն դպրոցը։
Գործունեություն
1942-1946 թվականներին եղել է Անդրկովկասյան երկաթուղու Երևանի բաժանմունքի էլեկտրիկ, ապա՝ մեխանիկ։ 1946 թվականին ծառայության է անցել ԽՍՀՄ ներքին գործերի նախարարության համակարգում։ 1955-1970 թվականներին եղել է Սերպուխովո քաղաքի ներքին գործերի բաժնի պետ, Մոսկվայի մարզի քրեական հետախուզության պետի տեղակալ, ապա՝ պետ, 1970-1973 թվականներին՝ Մոսկվայի մարզային խորհրդի գործկոմի ներքին գործերի վարչության պետի տեղակալ։ Գրել է ժողովրդական-քաղաքային ոճի ավելի քան 300 երգ։ 1957 թվականին երիտասարդության համաշխարհային փառատոնում նրա երգն արժանացել է ուշադրության, իսկ 1961 թվականին՝ շահել առաջին կարգի մրցանակ։ 1982 թվականին «Գարուն է գալիս» երգի համար նրան շնորհվել է առաջին մրցանակ։ Առավել հայտնի են՝ «Բարի արագիլ», «Կռունկ, բարով դառնաս», «Երգիր ինձ համար», «Ղարաբաղի եղնիկ», «Իմ Հայաստան», «Ղարաբաղ» երգերը։ Հեքիմյանի անունով է կոչվել Երևանի թիվ 13 երաժշտական դպրոցը։
Երգեր ուկրաիներենով
Երբ 20-րդ դարի 70-ականներին Վոլոդիմիր Իվասյուկի երգերը լսվում էին ամբողջ Խորհրդային Միությունում, կոմպոզիտորների շրջանում տարածված դարձավ ուկրաիներեն լեզվով երգեր գրելը։ Իվասյուկի շնորհիվ այն ժամանակ ուկրաինական գեղեցիկ երգ գրելը համամիութենական ժողովրդականության 100% երաշխիք էր։ Այսպիսով, Իվասյուկի ստեղծագործության ազդեցության տակ, Հեքիմյանը ուկրաիներեն գրել է մի քանի սիրված երգեր, քանի որ համարում է, որ դրանք երաշխիք կլինեն, որ դրանք երգելու են Միության ամբողջ տնային տնտեսուհիները։
Եվ ոգին ու ուկրաինական մեղեդին զգալու համար Յուրի Ռիբչինսկու միջոցով նա որոշեց հանդիպել Վոլոդիմիր Իվասյուկին, որին շատ բարձր էր գնահատում։ Նա նվագեց իր մեղեդիները, գտավ բանաստեղծներ, ովքեր բառեր էին գրում, և խնդրեց Վ. Իվասյուկին գտնել իրենց համար կատարող։ Վոլոդիմիրը ուրախ էր օգնել և խորհուրդ տվեց ժամանակի լավագույն ուկրաինական խմբերից մեկին ՝ VIA Arnica- ին։ Իսկ 1975-ին նրանք ձայնագրեցին չորս երգերից բաղկացած փոքրիկ ալբոմ ՝ «Sunny Rain», «Cherry Sopilka», «Katerina» և «Long Road»: Որպես հայ ՝ գեներալ-մայոր Էքիմյանը այնքան էր տարվել ուկրաինական մշակույթի մեջ, որ երբ այս ռեկորդը գրանցվեց Կիեւում, նա դրան եկավ ուկրաինական ասեղնագործ վերնաշապիկով։
Երբ 1979-ին Վ. Իվասյուկի ստեղծագործության ընկերը և երկրպագուն Օլեկսի Եկիմյանը, ով այդ ժամանակ աշխատում էր որպես Մոսկվայի քրեական հետաքննության վարչության պետ, իմացավ ուկրաինացի կոմպոզիտորի մահվան մասին, նա փորձեց պարզել դրա իրական պատճառը։ նրա մահը, քանի որ նա չէր հավատում Իվասյուկի ինքնասպանության վարկածին։ Բայց նույնիսկ նա, այդ ժամանակ գեներալ-մայորը, ոչինչ չկարողացավ պարզել։
Գրականություն
==Մատենագիտություն ==
Արտաքին հղումներ
Կատեգորիա:ՀԽՍՀ արվեստի վաստակավոր գործիչներ Կատեգորիա:Հայ գեներալներ Կատեգորիա:Հայ երգահաններ Կատեգորիա:1927 ծնունդներ Կատեգորիա:1982 մահեր Կատեգորիա:Հայ կոմպոզիտորներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Կարմիր աստղի շքանշանի ասպետներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Խորհրդահայեր Կատեգորիա:«Մարտական ծառայությունների համար» մեդալով պարգևատրվածներ
Ագապես եպիսկոպոս
Ագապես եպիսկոպոս (, محبة, Խաբիբա, ), Հայ Առաքելական եկեղեցու հոգևորական, Սպերի եպիսկոպոսական թեմի առաջնորդ ։
Կենսագրություն
Ագապեսը քրմի որդի էր։ Գրիգոր Լուսավորիչը նրան քրիստոնեական ուսում է տալիս, ձեռնադրում եպիսկոպոս և նշանակում Սպերի թեմի առաջնորդ ։
Ծանոթագրություններ
Կատեգորիա:Հայ հոգևորականներ Կատեգորիա:Հայ եպիսկոպոսներ Կատեգորիա:4-րդ դարի հայեր Կատեգորիա:3-րդ դարի հայեր
Մայորովկա (գյուղ, Նովի Բուգի շրջան)
Մայորովկա (Майорівка), գյուղ Ուկրաինայի Նիկոլաևի մարզի Նովի Բուգի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Նոտր Դամ դը Քվեբեկ տաճար
Նոտր Դամ դը Քվեբեկ տաճար (Notre-Dame de Québec), կաթոլիկ տաճար, որը գտնվում է Կանադայի Քվեբեկ քաղաքում։ Նոտր Դամ դը Քվեբեկը հանդիսանում է Քվեբեկի արքեպիսկոպոսության մայր տաճարը։ Այն նաև Կանադայի ամենահին կաթոլիկ տաճարն է։
1989 թվականից ի վեր գրանցված է Կանադայի պատմամշակութային անշարժ հուշարձանների ցանկում։
Պատմություն
Նոտր դամ դը Քվեբեկը կառուցվել է 1647 թվականին։ Կառուցումից հետո երկու անգամ հրդեհվել է։ 1759 թվականին՝ բրիտանական ուժերի կողմից Քվեբեկի պաշարման ընթացքում, եկեղեցին հիմնովին ավերվել է։ 1743 թվականին այն վերականգնվել է ֆրանսիացի ռազմական ինժենիեր Գասպար Յոզեֆ Շոսեգրո դե Լերիի նախագծով։ Եկեղեցու ինտերիերը 1786-1822 թվականներին հեղինակել են Ժան Բեյլիրգեին և իր որդին՝ Ֆրանսուան։ 1843 թվականին Փարիզի Սենտ Ժենևևի տաճարի օրինակով վերակառուցվում է Նոտր Դամ դը Քվեբեկի ճակատային հատվածը։ Արդյունքում՝ տաճարը դարձավ Քվեբեկի նեոդասական ճարտարապետական ոճով կառույցը։ Տաճարը արտաքնուստ և ներքուստ զարդարված է արվեստի տպավորիչ գործերով։
1922 թվականին եկեղեցին կրկին այրվել է «Կու Կլուքս Կլան» ընկերության կողմից և հաջորդիվ վերակառուցվել Ռաուլ Շենեվերտի կողմից ։ 2014 թվականին մեծ շուքով նշվում է տաճարի 350-ամյակը։ Տոնակատարությունների շրջանակներում կառուցվում է տաճարական սուրբ դուռ (երկրորդը՝ Եվրոպայից դուրս և ութերորդը՝ աշխարհում) ։
Ծանոթագրություններ
Կատեգորիա:Կանադայի տաճարներ Կատեգորիա:Կանադայի տեսարժան վայրեր
Վերխնեե Ավրյուզովո
Վերխնեե Ավրյուզովո (Верхнее Аврюзово, Үрге Әүрез), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 128 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Արևոտձոր
Արևոտձոր, գետակ Արաքսի ավազանում։ Սկիզբ է առնում Եղնախաղի լեռնաշխարհի հյուսիսային հատվածի արևելյան լանջերից և ձախից միանում Արփի լիճը թափվող Եղնաջուր գետակին։ Երկարությունը 10 կմ ։
Ծանոթագրություններ
Կատեգորիա:Եղնախաղի լեռնաշխարհ
Խանամա
Խանամա, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ալեքսանդրոս Ցոպոզիդիս
Ալեքսանդրոս Ցոպոզիդիս, հույն և ռուս երգիչ ։
Կենսագրություն
Ալեքսանդրոս Ցոպոզիդիսը ծնվել է 1986 թվականի հունվարի 1-ին Վրաստանի Սամեբա գյուղում։ 1998 թվականից բնակվում է Կիպրոսի Պաֆոս քաղաքում։ Վաղ մանկությունից զբաղվել է ֆուտբոլով, կարճ ժամանակում մասնագիտորեն գնում էր այս մարզաձևը։ Կիպրոսում սովորել է ֆուտբոլի ակադեմիայում։ Հասել էր լավ արդյունքների, փայլուն ապագա էր կանխատեսել, բայց ծնողների պնդմամբ հեռացավ մասնագիտական սպորտից։ Ընտանիքում բոլորը տիրապետում են տարբեր գործիքների և երգում են։
Գործունեություն
2011 թվականին նա մտածել է վոկալ գործունեության մասին։ Ռուս պրոդյուսեր Կերման Ամիրովի հետ ծանոթությունը սկիզբ է դարձել նրա ստեղծագործական գործունեությանը։ 2011 թվականին թողարկվել է Էլդար Դալգատովի հետ «Գուցե դու վերադառնաս» (Может ты вернешься) զուգերգը։
2013 թվականի մարտի 1-ին ստացել է առաջին մրցանակը 9 Волна հեռուստաալիքի կողմից ։
2014 թվականի մայիսի 23-ին Ցոպոզիդիսը 9 Волна հեռուստաալիքի կողմից ստացել է մրցանակ էթնիկ երաժշտության զարգացման գործում ներդրման համար։
2015 թվականին թողարկել է «Армяне и греки - братья навеки» երգը ։ 2017 թվականի հուլիսին թողարկել է նոր երգ՝ «Дай мне номер телефона» վերնագրով ։ 2018 թվականի ամռանը մասնակցել է Բաքվում «Շոգ» փառատոնին։
2018 թվականի մայիսին Ալեքսանդրոս Ցոոպոզիդիսը և Միտյա Ֆոմինը դարձան «Կարնավալա՝ 2018» համերգի հեդլայներները, որը նվիրված է Գելենջիկում տոնական սեզոնի բացմանը ։ Համերգի ժամանակ Ալեքսանդրոսը հայտարարել է «За тобой» նոր ալբոմի թողարկման մասին՝ Восток FM ռադիոկայանի տեղեկատվական աջակցությամբ ։ Նոյեմբերին մասնակցել է «Արևելքի աստղեր» համերգին՝ Восток FM ռադիոկայանից ։
Բելյաշ
Բելյաշ ( ваҡ бәлеш և бәлеш), Ռուսաստանում և ԱՊՀ երկրներում տարածված բաշկիրիական և թաթարական ուտեստ։ Բելյաշը իրենից ներկայացնում է ֆարշով կամ փոքր կտրտած մսով տապակած կարկանդակ։ Բելյաշը վերևից պարտադիր անցք է ունենում։
Բելյաշ բառի ծագումնաբանությունը
Ռուսաստանում տարածված «բելյաշ» անունը գալիս է բելիշ թաթարական բառից, որը նշանակում է մեծ թխվածք, որի մեջ հիմնականում լինում է միս։ Բելյաշին մոտիկ է թաթարական պերեմյաչը։
Արտաքին հղումներ
Կատեգորիա:Թաթարական խոհանոց Կատեգորիա:Մսով ուտեստներ
Սացումա-բրիտանական պատերազմ
Սացումա-բրիտանական պատերազմ (薩英戦争, Bombardment of Kagoshima օգոստոսի 15-ից 17, 1863 թվական), զինված հակամարտություն ճապոնական Կագոսիմա քաղաքում Սացումա դքսության և Մեծ Բրիտանիայի ավիաջոկատի միջև։
Պատմություն
Պատերազմի պատճառը դարձավ 1862 թվականի սեպտեմբերի 14-ի Նամամուգիում տեղի ունեցած պատահարը։ Պատերազմի ժամանակ Սացումա իշխանությունը մահացու վիրավորեց երկու բրիտանացի նավաստիների, ովքեր ճապոնական վարվելաձևի կանոնները խախտել էին, փորձելով անցնել սամուրայների շարքի միջով։ Ճապոնական կառավարությունը ի դեմս Սյոգունատի համաձայնվեց պաշտոնապես ներողույթուն խնդրել և Մեծ Բրիտանիային ռազմատուգանք վճարել՝ 100 հազար ֆունտ ստեռլինգի չափով։ Սակայն Սացուման հրաժարվեց բրիտանացիներին հանձնել մեղավորներին և հավելյալ ռազմատուգանք՝ 25 հազար ֆունտ ստեռլինգի չափով։
1863 թվականի օգոստոսի 11-ին բրիտանակն ավիաջոկատը՝ կազմված 7 առագաստանավերից, վիցե-ադմիրալ Ավգուստ Կուպերի հրամանատարությամբ մտավ Սացումայի մայրաքաղաք Կագոսիմա քաղաքի նավահանգիստը։ Հաջորդ օրը բրիտանացիները հայտարարեցին ճապոնացիներին, որ պահանջում են պատժել մեղավոր սամուրայներին և վճարել փոխհատուցում։ Սացուման հրաժարվեց, այդ իսկ պատճառով էլ օգոստոսի 15-ին Կուպերը գրավեց երեք ճապոնական նավ։ Ի պատասխան ճապոնացիները սկսեցին Տեմպո լեռից կրակ բացել դրոշակակիր «Էվրիալ» նավի ուղղությամբ։ Նրանում վիրավորվեցին 6 մարդ և զոհվեցին 7-ը, ներառյալ նավի կապիտանը, գնդապետ Ջոն Ջոսլինգը, և իր օգնականը։ Ավիաջոկատը հապաղեց պատասխան կրակում 2 ժամ, քանի որ վառոդի պահեստները լցված էին փոխհատուցմամբ ստացված սյոգունատից։ Փոխհրաձգությունը շարունակվեց 2 օր, որի ընթացքում ուժեղ տուժեցին Կագոսիմայի թաղամասերը։ Օգոստոսի 17-ին բրիտանացիները նահանջեցին դեպի Յոկոհամա վերանորոգման և վառելանյութի վերալիցքավորման համար։
Պատերազմ
Բրիտանական հրետանու կրակոցների հեռավորությունը լիցքավորված Արմսթրոնգ թնդանոթի գնդակներով գերազանվում էր ճապոնական հրանոթների կրակոցների հեռավորությանը 4 անգամ։ Այդ իսկ պատճառով հարձակվողներին հաջողվեց անվտանգ հեռավորությունից ավերել Կագոսիմա քաղաքի 10 %-ը՝ Սյուսեյկան արդյունաբերական կենտրոնի և դրամահատոցարանի հետ միասին։ Բրիտանացիների կողմից զոհվել է 11 մարդ, 57 մարդ վիրավորվել է։ Սացումների կողմից զոհվել է 5 մարդ, 10 մարդ վիրավորվել է։ Բայց և այնպես բրիտանական նավատորմի ռազմական կարողությունը ստիպեց Սացումային գիտակցել հակաարտաքին ուղղության վտանգավորությունը, որը կարող էր պատճառ դառնալ Արևմուտքի երկրների կողմից Ճապոնիայի գաղութացմանը։
1863 թվականի օգոստոսի 17-ին սացումԱցիները և բրիտանացիները հաշտություն կնքեցին։ Առաջիններին ներկայացնում էր Օկուբո Տոսիմիտiն և Սիգենո Յասուցուգուն, իսկ երկրորդներին՝ Ճապոնիայում Մեծ Բրիտանիայի դեսպան Էդվարդ Նիլը։ Ըստ հաշտագրի պայմանի՝ սացումցիները պիտի բրիտանացիներին վճարեին սյոգունատայի փոխառության փոխհատուցում, իսկ բրիտանացիները գնելու էին սացումցիներից նրանց շոգենավերը։ Հետագայում Սացուման այդպես էլ չվերադարձրեց փոխառության գումարը։ Իսկ Մեծ Բրիտանիան ակտիվ համագործակցության մեջ մտավ սացումցիների հետ՝ թույլ տալով վերջիններիս ստաժավորում անցնել իրենց երկրում։
Արտաքին հղումներ
= Մատենագրություն =
Դրես կոդ
Դրես կոդ (dress code-հագուստի վարքագիրք) հագուստի ձև, որը պահանջվում է հատուկ միջոցառումների ժամանակ, կազմակերպություններում և հաստատություններում։
Կազմակերպություններում հատուկ ուշադրություն են դարձնում հագուստի ձևին այն միջոցառումների ժամանակ, որոնք կապված են կարևորագույն որոշումներ ընդունելու հետ, օրինակ գործնական բանակցություններ, որոնց հաջողության վրա դրանց թվում նաև կարող է ազդել աշխատակիցների տեսքը։ Հաճախ նաև կանոնակարգվում է հագուստի ոճն աշխատակիցների համար, որոնք աշխատում են գրասենյակում և գոյություն ունի մի շարք անընդունելի հագուստների ցանկ, օրինակ բաց կտրվածքով շրջազգեստ, սպորտային հագուստ և այլն։ Առավել խիստ կորպորատիվ դրես կոդ կարելի է հանդիպել բանկերում և ռեստորաններում։
Պատմություն
Աշխատակցի հագուստի նկատմամբ պահանջները կարող են մանրամասն ներկայացված լինեն աշխատանքային պայմանագրում, իսկ խախտումների համար կարող են պատժամիջոցներ նախատեսվել։
Արտաքին հղումներ
Կատեգորիա:Նորաձևություն
Խան-Դաջել
Խան-Դաջել, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Միխայիլ Վալինսկի
Միխայիլ Վալինսկի (Михаи́л Я́ковлевич Вали́нский, ), ռուս դիվանագետ։
Կենսագրություն
1979 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1979 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Արիության մեդալակիրներ
Ֆաշչևկա (գյուղ, Մոնաստիրշչինսկի շրջան)
Ֆաշչևկա (Фащевка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Սեդնև
Սեդնև (Седнів), քաղաքատիպ ավան Ուկրաինայի Չեռնիգովի մարզի Չեռնիգովի շրջանում, ավանային խորհրդի կենտրոն։
2001 թվականի տվյալներով Սեդնև քաղաքատիպ ավանում բնակվում էր 1 353 մարդ։ Բնակավայրը զբաղեցնում է 3,86 կմ² տարածք։ Բնակչության խտությունը կազմում էր 350,88 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ
Ինախ
Ինախ, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի քաղաքից 10-12 կմ հյուսիս-արևելք։
Բնակչություն
1915 թվականի Մեծ եղեռնի նախօրեին ունեին 12 տուն՝ 120 հայ (ըստ արխիվային տվյալների 105 տուն) և 350 թուրք բնակիչ։
Տնտեսություն
Բնակչության հիմնական զբաղմունքը անասնապահությունն ու հողագործությունն էր։
Կրթություն
Գյուղում գործում էր հայկական վարժարան ։
Էզրա Քորնել
Էզրա Քորնել (Ezra Cornell, ), ամերիկացի բիզնեսմեն, գյուտարար և մարդասեր։ Հիմնադրել է «Western Union» ընկերությունը։ Նա Էնդրյու Ուայթի հետ միասին համարվում է Կոռնելի համալսարանի համահիմնադիրը։ 1862-1863 թվականներին եղել է Նյու Յորք նահանգի ասամբլեայի անդամ, իսկ 1864-1867 թվականներին նա Նյու Յորք նահանգի Սենատում ներկայացրել է 24-րդ շրջանը։
Ծնունդ և մանկություն
Էզրան ծնվել է Վեսթչեսթեր շրջանում (Նյու Յորք նահանգ)՝ կավագործի ընտանիքում։
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գյուտարարներ Կատեգորիա:Ամերիկացի բիզնեսմեններ Կատեգորիա:Ամերիկացի բարերարներ
Դաշտային Արցախ
Դաշտային Արցախ, քաղաքական եզրույթ, որը տարածքով համապատասխանում է Միլի դաշտավայրին ։ Դա Արցախի արևելյան, ադրբեջանաբնակ մասն է։ Ըստ Ադրբեջանի վարչական բաժանման՝ այստեղ են գտնվում Բարդայի, Թարթառի, Աղջաբեդի, Բեյլագանի, Ֆիզուլիի և Աղդամի շրջանները։ Վերջին երկուսի մեծ մասը 1993-2020 թվականներին եղել է Արցախի Հանրապետության հսկողության տակ ։
Այժմ դաշտային Արցախը հակադրվում է Արցախի լեռնային հատվածին՝ ցույց տալու համար տարածքի պատկանելությունը Ադրբեջանին։ Ինչ վերաբերում է Արցախի լեռնային հատվածին, ապա 1991 թվականի սեպտեմբերի 2-ից դե ֆակտո անկախ այդ պետությունը 2017 թվականի փետրվարից վերականգնել է հայկական պատմական անունը և կոչվում է «Արցախ» ։
Ծանոթագրություններ
Կատեգորիա:Քաղաքական աշխարհագրություն Կատեգորիա:Ադրբեջանի վարչական բաժանում Կատեգորիա:Ուտիք
Իլիաշ (համայնք)
Իլիաշ համայնք (, Општина Илијаш), համայնք Բոսնիա և Հերցեգովինայում ։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Իլիաշ քաղաքը։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Դեղին Քրիստոս
«Դեղին Քրիստոս» (Le Christ jaune), ֆրանսիացի պոստիմպրեսիոնիստ, սինթետիզմի, պրիմիտիվիզմի հիմնադիր և նախակարապետ Պոլ Գոգենի նկարը։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 91,1 × 74,3 սմ։ «Դեղին Քրիստոս» ստեղծագործությունն այսօր պահպանվում և ցուցադրվում է Օլբրայթ-Նոքս պատկերասրահում (Բուֆֆալո, Նյու Յորք նահանգ, ԱՄՆ)։
Ստեղծման պատմություն
Պոլ Գոգենն առաջին անգամ Պոնտ Ավեն այցելեց 1886 թվականին։ Նկարչի ստեղծագործության Բրետանական ժամանակահատվածը, որտեղից կատարել է այցելություններ դեպի Առլ՝ Վինսենթ վան Գոգին, բնութագրվում է մի քանի կրոնական թեմաների ստեղծմամբ, այդ թվում և «Դեղին Քրիստոս» ստեղծագործությունը։ ֆրանսիացի գրող Օկտավ Միրբոն այս կտավն անվանել է «կաթոլիկ պատարագի, հնդկական մեդիտացիայի, գոթական հերյուրանքի և նուրբ սիմվոլիզմի բարբարոսական սուր խառնուրդ» ։
Նկարագիր
«Դեղին Քրիստոս» ստեղծագործության մեջ ցավահար Հիսուս Քրիստոսը պատկերված է երեք բրետոնացի գյուղացի կանանց շրջապատւմ։ Վերջիններս հագել են ազգային ավանդական հանդերձանք, որոնք բնորոշ են 19-րդ դարի վերջին։ Խաչված Քրիստոսի հետին պլանում Պոլ Գոգենը նկարել է տիպիկ ֆրանսիական գյուղական բնապատկեր։ Հանգստությունը, որը տարածվում է երկնքում, կանանց խոնարհ, խաղաղ նստելաձևերը, հագեցած դեղին «արևային» լանդշաֆտը, աշնանային կարմիր տերևներով ծառերը, գյուղացին, ով հեռվում զբաղված է իր գործով, կարծես կապ չունեն խաչի վրա տեղի ունեցած ողբերգության հետ։ Վերոնշյալները կտրուկ կերպով հակադրության մեջ են գտնվում Հիսուս Քրիստոսի հետ, որի դեմքին արտացոլված է չարչարանքի այն մակարդակը, որը սահմանակցում է ապատիայի, անտարբերության հետ։
Անսահման չարչարանքը, որն արտացոլված է Հիսուս Քրիստոսի դեմքին, հակադրության մեջ է գտնվում մարդկանց անհոգ վիճակի հետ։
Արտաքին հղումներ
Կատեգորիա:1889 նկարներ Կատեգորիա:Պոլ Գոգենի նկարներ Կատեգորիա:Ֆրանսիայի արվեստ Կատեգորիա:Օլբրայթ-Նոքս պատկերասրահի նկարներ
«Զինվորական փառքի քաղաք» կոթող (Տուապսե)
«Զինվորական փառքի քաղաք» կոթող (Стела «Город воинской славы»), գտնվում է Տուապսե քաղաքի Մորսկոյ բուլվարում՝ ի հիշատակ քաղաքի «Զինվորական փառքի քաղաք» պատվավոր կոչման։
Պատմություն
Սյունը տեղադրված է քառանկյուն հրապարակի կենտրոնում գտնվող պատվանդանի վրա։
Պատվանդանի առջևի մասի զարդատախտակի վրա Ռուսաստանի Նախագահի հրամանագիրն է Տուապսե քաղաքին «Զինվորական փառքի քաղաք» պատվավոր տիտղոս շնորհելու մասին, պատվանդանի հակառակ կողմում բրոնզե զարդատախտակի վրա պատկերված է քաղաքի զինանշանը։ Հրապարակի անկյուններում տեղադրված են հարթաքանդակներ։
Լև Վախրամեև
Լև Վախրամեև (Лев Алекса́ндрович Вахраме́ев, ), ռուս դիվանագետ։ Արտակարգ և լիազոր դեսպան (1991 թվականի փետրվարի 18) ։
«Զինվորական փառքի քաղաք» կոթող (Տուապսե)
Պատմություն
«Զինվորական փառքի քաղաք» կոչումը Տուապսե քաղաքին շնորհվել է 2008 թվականի մայիսի 5-ին Ռուսաստանի Դաշնության նախագահի հրամանագրով (№557):
Լև Վախրամեև
Կենսագրություն
1966 թվականից դիվանագիտական աշխատանքի է` ՄԱԿ-ում ԽՍՀՄ մշտական ներկայացուցչության առաջին քարտուղար, խորհրդական, Կրակովում ԽՍՀՄ գեներալի հյուպատոս, Վենեսուելայում ԽՍՀՄ դեսպանատան խորհրդական-դեսպանորդ, Գդանսկում ԽՍՀՄ գլխավոր հյուպատոս, ԽՍՀՄ արտաքին գործերի նախարարության բաժնի վարիչի տեղակալ, ՄԱԿ-ում ԽՍՀՄ մշտական ներկայացուցչի տեղակալ, ԽՍՀՄ արտաքին գործերի նախարարության միջազգային կազմակերպությունների վարչության պետի առաջին տեղակալ, պետ։
«Զինվորական փառքի քաղաք» կոթող (Տուապսե)
Ծանոթագրություններ
Կատեգորիա:Կրասնոդարի երկրամասի հուշարձաններ Կատեգորիա:2012 հիմնադրումներ
Լև Վախրամեև
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
(7188) Յոշիի
(7188) Յոշիի (Yoshii), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 23-ին Կին Էնդատեի և Կաձուրո Վատանաբեի կողմից Կիտամիում ։